cyanic-selkie/wikianc huggingface dataset:
Sirta
Skiednis
Nei't kening Misipsa yn 118 f.Kr. ferstoar bruts der in boargerkriich út tusken de kening syn soan Adherbal en syn oannommen soan Jugurta. Adherbal ferfear nei Rome en freegje dêr foar help. De Romeinske Senaat bemiddele dêryn en wist it keninkryk tusken de twa erfgenamten te ferpartsjen. Jugurta wie lykwols noch net alhiel tefreden en foel Sirta oan. Hy belegere de stêd dy't lang om let belies joech en Jugurta brocht Adherbal en de Romeinen dy't him holpen om it libben. Jugurta ferienige beide keninkriken fannijs yn ien Numidysk keninkryk. Dat makke guon Romeinske senaatsleden brûkel en Rome stjoerde in leger om Jugurta te bestraffen en dat late ta de Jugurtakriich. Jugurtha waard lang om let finzennommen en nei Rome brocht dêr't er yn in finzennis ferstoar troch ferhongering. Syn healbroer Gauda waard kening fan in lytser Numydje dat pas yn 46 f. Kr. in Romeinske provinsje waard.
Donatus fan Arezzo
Reliken
Yn augustus fynt yn Cividale del Friuli en Terno d'Isola in Palio di San Donato plak. Donatus fan Arezzo en Sint-Emidius binne de patroanhilligen fan Guardiagrele. Alle jierren wurdt tusken 6 en 8 augustus in grut feest yn dy stêd fierd. Troch de strjitten fan Guardiagrele wurdt dan it byld fan Donatus yn in prosesje droegen.
Vincent Gross
Vincent Valentin Gross (berne op 23 augustus 1996 yn Basel) is in Switserkse sjonger.
Castle Freeman jr.
Karriêre
Yn 1997 ferskynde Freeman syn earste roman, Judgment Hill, dy't priizge waard troch it toanoanjaande Amerikaanske fakblêd Publishers Weekly. Yn 2002 folge in twadde roman, My Life and Adventures, dy't ek posityf ûntfongen waard. It wie lykwols syn trêde langere wurk, de novelle Go with Me, dy't him bekendheid joech by in breder publyk. It boek waard werútjûn as paperback troch de grutte útjouwerij HarperCollins. It fakblêd Kirkus Reviews skreau oer de novelle: "As alle boeken sa goed wiene, soene Amerikanen mear lêze." Go with Me waard yn 2016 ferfilme as Blackway, mei sir Anthony Hopkins, Julia Stiles en Ray Liotta yn 'e haadrollen.
Vlagtwedder-Veldhuis
thumb|left Vlagtwedder-Veldhuis is in útbuorren yn de gemeente Westerwâlde yn de provinsje Grinslân. It leit yn de regio Westerwâlde 3 kilometer besúdeasten Vlagtwedde en falt ek ûnder dat doarp.
Maranathatsjerke (Droegeham)
Oargel
It oargel fan de Maranathatsjerke waard yn 1993-1994 boud troch de firma Nijsse & Soan út it Siuwskse Oud Sabbinge. By de bou waard gebrûk makke fan âlder materjaal.
Vlagtwedder-Veldhuis
It plak ûntstie foar 1634 om't op de kaart fan Cornelis Pijnacker út 1634 it plak oanjûn stie as Veldhuys.
Omke
In omke is man waans broer of suster ien of mear bern hat. Sokke bern wurde omkesizzers neamd. Fanút it eachpunt fan 'e omkesizzer is in omke de broer fan jins heit of mem. Dit is in foarm fan twaddegraads besibskip. In omke dielt 25% fan syn genetyske opmaak mei syn omkesizzer(s). It eigenskipswurd dat by 'omke' heart, is omkich, omke-eftich of avunkulêr, fan it Latynske avunculus ("omke", letterlik: "lytse pake", fan avus, "pake"). De froulike wjergader fan in omke is in muoike.
Mark Norman
Biografy
Yn 2001 brochten se harren earste plaat út, mei de titel Splash!. De plaat waard oppikt troch de Ingelske dj Judge Jules, mar harren earste grutte súkses kaam yn 2002 mei de ferskining fan Overkill. Dizze undergroundplaat stie yn alle Nederlânske dancelisten op nûmer 1 en helle in notearring yn de Single Top 100. Ek yn it bûtelân sloech de plaat oan. Hjirnei folgen Total Seduction en Faith.
Hear Gawain en de Griene Ridder
Eftergrûn
Fan Hear Gawain en de Griene Ridder is ien Midsiuwsk manuskript oerlevere, dat op 't heden yn it Britsk Museum bewarre wurdt. Behalven de ridderroman omfettet it hanskrift ek in trijetal religieuze ferhalen, Pearl, Cleanness (of Purity) en Patience, dy't nei gedachten troch deselde anonime dichter skreaun binne. De brûkte dialektfoarm ferwiist nei it westlike part fan Midlands. De earste moderne útjefte fan Hear Gawain en de Griene Ridder waard yn 1925 fersoarge troch de taalkundige J.R.R. Tolkien, better bekend as de skriuwer fan Master fan Alle Ringen. De earste Nederlânske oersetting datearret út 1979.
Fryske oersetting
De Fryske oersetting fan Sir Gawayne and the Grene Knyght ferskynde yn 2001 ûnder de titel Hear Gawain en de Griene Ridder by Utjouwerij Frysk en Frij te Ljouwert, yn gearwurking mei de Stifting Elektroanyske Letteren Fryslân, en mei stipe fan 'e provinsje Fryslân. De Fryske fertaling is fan 'e hân fan Klaas Bruinsma, dy't ek ferantwurdlik wie foar de ynformative ynlieding.
The Dreamblood
The Dreamblood is in koarte romansearje fan 'e hân fan 'e Amerikaanske skriuwster N.K. Jemisin. De titel betsjut: "It Dreambloed". De rige is in duology, en bestiet dus út twa boeken. It ûnderwerp is de stêd Gujaareh, dêr't de preesters sykten genêze en libbens beëinigje kinne troch dreamen binnen te kringen. De beide dielen fan The Dreamblood ferskynde yn 2012 by de útjouwerij Orbit Books, en waard troch de literatuerkritisy tige goed ûntfongen.
Potlatch
Beskriuwing
By in potlatch waard troch de gasthear of gastfrou behalven titels ek replik guod weijûn. Dat waard beskôge as in essinsjeel ûnderdiel fan 'e potlatch, mar dochs folle minder wichtich as it trochjaan fan titels. It replik guod dat weijûn waard, omfieme saneamde Tsjilkat-tekkens (weve fan geitehier en sederbast), bistehûden en -pelzen, itensfoarrieden, oalje, kano's, slaven, ornamintele koperen skylden en letter ek grutte oantallen Hudsonbaaitekkens, dêr't men oan kaam troch hannel te driuwen mei de Britske Hudsonbaaikompanjy. Lân waard lykwols nea weijûn, mei't dat nedich wie om troch jacht, fiskerij en beirispinge de rykdom wer op peil te bringen. Behalven dat guod weijûn waard, waard by potlatch-seremoanjes ek faak in soad spul moedwillich en seremonieel ferneatige troch it yn in fjoer te smiten.
It idee efter de potlatch wie dat de gasthear syn gasten, dy't faak ek syn rivalen wiene, útdage om him yn macht te ferslaan troch by in eigen potlatch syn weijaan fan geskinken en ferneatigjen fan eigendommen te oertreffen. As in gast net de folle hûndert persint fan 'e ûntfongen geskinken werom- of trochjoech en noch mear guod ferneatige yn in noch grutte fjoer, litten hy en syn numaym gesichtsferlies, sadat harren macht belune. Hierargyske relaasjes binnen en tusken clans, delsettings en stammen waarden fêststeld en fuortsterke troch de distribúsje en ferneatiging fan rykdom dy't mei in potlatch mank gie. De status fan in famylje hie net te krijen mei wa't it measte besiet, mar mei wa't it measte weijoech.
The Tiger Who Came to Tea
Ynspiraasje
Auteur Judith Kerr, in Joadinne, brocht har ierste jonkheid troch yn Berlyn doe't dêr de nazys yn opkomst wiene. Har heit, dy't net inkeld in Joad wie, mar ek noch iepentlik krityk op 'e nazys hie, waard dêrom op in deadelist set, en doe't Adolf Hitler yn maart 1933 oan 'e macht kaam, moast de húshâlding Dútslân ûnflechtsje. Neffens Michael Rosen, sels ek in berneboekeskriuwer fan Joadsk komôf, soe de tiger yn The Tiger Who Came to Tea basearre wêze kinne op Kerr har oantinken oan 'e driging út it ferline: eat dat har libben as jong bern op 'e kop sette en dat har alles ôfnommen hawwe koe dat se hie. Rosen sei dêroer:
"'Judith wit alles fan gefaarlike lju dy't by jin oan 'e doar komme en minsken ôffiere. As jong bern waard har ferteld dat har heit elts momint troch de Gestapo of de SS pakt wurde koe – hy ferkearde in grut gefaar. Dus ik wit net oft Judith it bewust die of net – dat soe ik net sizze wolle – mar wêr't it om giet is dat it in grappige tiger is, mar wol in tiger.'"
Yby Potlatch
Biografy
Potlatch woe mei har aksje sjen litte dat it net allegear om jild draait en wol de wrâld leafde skinke. 'Fan de polityk, it hiele systeem alle ego’s en macht yn de wrâld haw ik skjin myn nocht'. It is tiid foar de leafde. De iuw fan de laits en it tiidrek foar strielende minsken en de tiid om de wrâld om te tsjoenen yn kleur’, neffens Yby. De keunstnersnamme Potlatch komt fan 'e potlatch, in ritueel fan in grut tal Yndiaanske folken oan 'e Pasifyske Noardwestkust fan Noard-Amearika, en betsjut ‘wat dierbers weijaan’. Sokke ûnbaatsuchtigens is in teken dat de jaande persoan by steat is him los te meitsjen fan de binings mei de stoflike wrâld.
Har wurk makket se sûnder it brûken fan, neffens har, 'fersmoargjende' middelen as drugs, kafeïne, tabak en dierlike produkten, fleis, sûker en 'gemysk iten', se is sadwaande ek fegetariër. Har wurk hat kleurige flakken mei swarte rânen der omhinne en wite en swarte farvespatten dy’t it universum ferbyldzje.
Necessity
Necessity
Pallas Atene liket ferlern te wêzen, of alteast net by steat om op eigen krêft út 'e Oergaos weromkeare te kinnen, mar hja hat maatregels nommen foar it gefal dat soks barre soe. Jathery, dy't oant kop en earen yn har plannen behelle wie, is efterbleaun om alaarm te slaan, en boppedat hat se tegearre mei Jathery in Saeli-healgod makke dy't har ta 'anker' yn 'e tiid tsjinje moat. Dy healgod is de jongeling Hilfa, dy't him fierhinne ûnbewust is fan syn rol. Hy libbet op Plato, dêr't er mei de fisker Jason en Apollo syn styfpakesizzer Marsilia (in dochter fan Neleus, de soan fan Pytheas syn frou Simmea) in fiskersboat bemannet. (Marsilia docht dat wurk derby njonken har eigentlike funksje as ien fan 'e beide planetêre konsuls fan Plato.)
Two Night Stand
Two Night Stand is in Amerikaanske romantyske komeedzje út 2014 ûnder rezjy fan Max Nichols, mei yn 'e haadrollen Analeigh Tipton en Miles Teller. De titel ferwiist nei in onenightstand dy't yn dit gefal langer duorret as normaal. It ferhaal giet oer de jonge frou Megan, dy't fia in datingsite op it ynternet in jongeman moetet en in onenightstand mei him hat. De oare moarns krije se wurden, mar as se fuort sil, blike se ynsnijd te wêzen, mei as gefolch dat se twongen binne om nochris in etmiel mei-inoar troch te bringen. Two Night Stand krige mingde resinsjes fan 'e filmkritisy en fertsjinne yn 'e bioskopen fanwegen in beheinde release syn produksjekosten net werom.
Plot
De oare moarns rint in petear tusken harren út op rûzje. Se sizze inoar flink it mannewaar op, en Megan ferlit op hege poaten Alec syn appartemint. By de bûtendoar fan syn flatgebou oankommen, docht lykwols bliken dat der dy nachts in sniestoarm oer New York kommen is, dy't mear as in meter snie op 'e stêd falle litten hat en noch altyd oanhâldt. De snieskowers fan 'e gemeente kinne it wurk by lange nei net oan, dat grutte parten fan 'e stêd binne ûnbegeanber en de befolking wurdt mei klam oproppen om binnendoar te bliuwen. De bûtendoar fan Alec syn gebou sit potticht troch in laach stosnie fan oardel meter heech, dat Megan giet foarearst hielendal nearne hinne.
Letter, as se wer yn Alec syn appartemint binne, kriget Alec it lumineuze idee dat se inoars sekstechniken fan 'e foargeande jûns bekritisearje kinne. Se fiele ommers neat foarinoar en se sille inoar hjirnei nea wer sjen, en se kinne foarearst nearne hinne, dat sa kinne se noch wat opstekke. Hy hellet in twifelige Megan oer en allebeide komme se dingen oan 'e weet oer it oare geslacht dy't se nea riede kinnen hiene. Neitiid is it Megan dy't foarstelt om "it nochris te besykjen", om it learde yn 'e praktyk te bringen. Dat sy en Alec hawwe op 'e nij seks, diskear mei folle bettere resultaten foar beide partijen.
Underwilens komt Megan thús, dêr't Faiza en Cedric no in pear nachten it ryk allinnich hân hawwe. Dat is harren sa goed befallen dat se Megan freegje om oare wenromte te sykjen. Op 'e datingsite sjocht Megan dat Alec oanhâldend kontakt mei har besiket te krijen, mar se wisket har profyl. Alec skillet de klanteservice fan 'e webside op en besiket Megan har efternamme los te krijen, mar de webside jout gjin persoanlike gegevens fan brûkers troch, útsein oan 'e plysje. Wanhopich as er is om har wer te sjen, bringt dat Alec op in idee. Hy lit it bryfke dat Megan oan him skreaun hie, efter yn it appartemint fan syn oerbuorlju. As dy thúskomme en it ynsleine (mar troch Alec tichtplakte) rút sjogge, liedt it bryfke de plysje, dy't de saak as in ynbraak beskôget, nei Megan ta. Op in feest op âldjiersjûn wurdt se arrestearre. Alec giet mei in bosk blommen en in ballon nei it plysjeburo om har boarch te beteljen, mar as se heart fan wa't it jild komt, wegeret se it oan te nimmen. Ynstee bringt se leaver de nacht yn 'e sel troch.
Produksje
Two Night Stand waard regissearre troch Max Nichols, dy't oant dy tiid inkeld fideoklips makke hie. (Hy is de soan fan Oscar-winnend regisseur Mike Nichols en romanskriuwster Annabel Davis-Goff.) Nichols wurke op basis fan in senario dat skreaun wie troch Mark Hammer. Hy lies it skript yn desimber 2011 en naam it inisjatyf troch dermei nei filmprodusinten Beau Flynn en Ruben Fleischer ta te stappen. Yn maaie 2012, doe't er yn Austin (Teksas) in fideoklip foar countrysjonger Willie Nelson opnaam, krige er berjocht dat it projekt trochgean koe.
Sint-Stefanuskleaster
thumb
Harrie Muis
Muis organisearre ein jierren tachtich, begjin jierren njoggentich ek de Waarme Winternachten. Ek fersoarge hy de programmearring fan de simmeraktiviteiten yn de Prinsetún.
Neder-Eastenryk
Regio ferdieling
De fjouwer regio's komme oerien mei in âlde bestjoerlike yndieling út de tiid fan de dûbelmonargy. Tsjintwurdich hat de opdieling gjin politike funksje mear. De Donau foarmet de grins foarmet tusken de noardlike en súdlike regio's.
Alexandria Ocasio-Cortez
Jonkheid en oplieding
Ocasio-Cortez waard roomsk grutbrocht yn in húshâlding dy't ta de arbeidersklasse hearde. Oant se fiif jier wie, wenne se mei har âlden yn in appartemint yn 'e buert Parkchester. Dêrnei wennen se yn in hûs yn Yorktown Heights, in foarstêd fan New York yn Westchester County. Yn har jonkheid besocht Ocasio-Cortez geregeldwei famylje yn de Bronx.
Kenny Rogers
Heechtijdagen
Yn 1982 brocht Rogers it album Love Will Turn You Around út, wêrfan't de titelsong it trettjinde plak berikte yn 'e Billboard Hot 100-pophitlist en it earste plak helle yn 'e countryhitlisten. It wie ek de titelmuzyk fan Rogers syn film Six Pack, dy't itselde jiers útkaam. Koarte tiid letter gied er in gearwurking oan mei muzykprodusint David Foster, dy't yn 1983 syn duët mei Sheena Easton We've Got Tonight produsearre (eins in cover fan Bob Seger), dat in ûnbidich súksesfolle nûmer 1-hit waard.
Ferstjerren
Rogers kaam op 20 maart 2020 yn 'e âlderdom fan 81 jier te ferstjerren yn syn hûs yn Sandy Springs, yn 'e Amerikaanske steat Georgia, dêr't er ûnder palliative soarch ferkearde. Omreden fan 'e beheinings dy't de koronafiruspandemy (dêr't er net oan stoar) op dat stuit oan it iepenbiere libben opleine, waard er yn besletten fermidden begroeven. Syn famylje hie koart nei syn dea plannen foar in gruttere iepenbiere betinking fan syn libben as de omstannichheden dat wer talieten.
Munnekemoer
It plak hat 65 huzen mei 170 ynwenners.
Star Trek IV: The Voyage Home
Star Trek IV: The Voyage Home is in Amerikaanske science fiction-film mei aventoerekomeedzjetrekjes út 1986 ûnder rezjy fan Leonard Nimoy, mei yn 'e haadrollen William Shatner, Nimoy sels en DeForest Kelley. De ûndertitel betsjut "De Reis nei Hûs". It ferhaal folget de bemanning fan it trijeëntweintichste-iuwske romteskip de USS Enterprise as se nei eardere aventueren op hûs oan geane, mar ûntdekke dat de Ierde op it punt stiet ferwoastge te wurden troch in romtesonde fan in ûnbekende bûtenierdske beskaving, dy't kontakt siket mei de útstoarne bultrêchwalfisken. Admiraal James T. Kirk-en-dy moatte, om 'e wrâld te rêden, weromreizgje yn 'e tiid nei de 1980-er jierren om dêrwei in pear bultrêgen nei de takomst te heljen.
Preproduksje
Paramount wie net gelokkich mei it omwurke skript, dat it haad produksje Dawn Steel frege Nicholas Meyer, de senarioskriuwer en regisseur fan Star Trek II: The Wrath of Khan, om te helpen it op 'e nij te besjen. Meyer wegere om it eardere skript te lêzen, riddenearjend dat dat gjin sin hie om't Paramount it al ôfwiisd hie. Hy en Bennett dielden de taak op om in nije plot te betinken: Bennett skreau it earste en lêste diel fan it ferhaal, dat yn 'e trijeëntweintichste iuw spilet, wylst Meyer it middelste stik foar syn rekken naam, dat yn 'e tweintichste iuw spilet. Nei tolve dagen wurkjen foegen se harren dielen byinoar.
Travois
Histoarysk is de travois benammen bekend fan 'e Yndiaanske folken fan 'e Grutte Flakten fan Noard-Amearika, dy't sokke sleeptastellen brûkten om swiere lêsten (lykas de grutte peallen fan harren tipys) of sike of ferwûne minsken te ferfieren. Yn 'e njoggentjinde iuw waarden om travois te lûken benammentlik hynders brûkt, mar foar't de Yndianen yn 'e earste helte fan 'e achttjinde iuw de earste mustangs fongen hiene, spanden se hûnen foar harren travois. As gjin lûkdier beskikber wie, ferrjochte men it lûkwurk eigener hân.
Star Trek IV: The Voyage Home
Untfangst
In negativere miening wie Liam Lacey fan 'e Kanadeeske krante The Globe and Mail tagedien. Hy kwalifisearre de rezjy fan Leonard Nimoy as "wikselfallich" en fûn dat de film te lijen hie ûnder in gebrek oan komyske timing dy't mank gie mei "wiffe humor". Op 'e webside Rotten Tomatoes, dy't resinsjes sammelet, hie Star Trek IV: The Voyage Home in relatyf heech goedkarringspersintaazje fan 81%, basearre op 43 ûnderskate resinsjes. De konsensuskrityk fan 'e webside, gearstald út al dy resinsjes, stelt: "[Dizze film] is miskien wol it lichtfuottichste en poer genietberste diel fan 'e langrinnende searje, wêryn't de klam lein wurdt op 'e eksintrisiteiten fan 'e bemanning fan 'e Enterprise."
Toerisme
Toerisme hjoed-de-dei
Hjoed-de-dei is toerisme de hiele wrâld oer in tige populêre frijetiidsbesteging. Yn 2012 waard foar it earst de mylpeal fan 1 miljard toeristen wrâldwiid yn ien jier tiid passearre. De opbringsten fan it ynternasjonale toerisme woeksen oant €740 miljard yn 2011. Yn 2012 stribbe Sina foar it earst Dútslân en de Feriene Steaten foarby as it lân dêr't de befolking it measte útjoech oan toerisme, mei $102 miljard.
Sofia Boutella
Sofia Boutella (Arabysk: صوفيا بوتلة, Sufya Butelah, sekuerdere transliteraasje: Ṣufya Butelaẗ; Algiers, 3 april 1982) is in Algerynsk-Frânsk dûnseresse, model en aktrise fan etnysk Arabysk komôf. Hja is bekend wurden mei rollen yn films as Kingsman: The Secret Service, Star Trek: Beyond, The Mummy en Atomic Blonde.
Jonkheid en oplieding
Boutella waard yn 1982 berne yn Bab El Oued, in wyk fan 'e Algerynske haadstêd Algiers. Har heit is de jazz-muzikant Safy Boutella, en har mem is in arsjitekte. Boutella begûn mei 5 jier oan in klassike dûnsoplieding. Yn 1992, doe't se 10 jier wie, emigrearre se mei har âlden nei Frankryk, dêr't se úteinsette mei turnjen. Mei 18 jier waard se yn 2000 lid fan it Frânske nasjonale turnteam.
Dûnskarriêre
Boutella har trochbraak kaam yn 2007, doe't se útkeazen waard foar in troch Jamie King goreografearre reklamespotsje foar it sportskuonmerk Nike. Neitiid waard se ek frege foar fideoklips fan û.o. Chris Brown (Wall tot Wall, 2007), Usher (Hey Daddy (Daddy's Home), 2009), Ne-Yo (Beautiful Monster, 2010 en Champagne Life, 2010), Michael Jackson (Hollywood Tonight, 2011), Take That (Get Ready for It, 2015), en Thirty Seconds to Mars (Rescue Me, 2018). Boutella die ek mei súkses audysje foar Michael Jackson syn toernee This Is It, mar koe dêr net oan meidwaan om't har toernee mei Madonna ferlinge waard en de data sadwaande oerlapen. Fierders wie Boutella yn 2010 te sjen yn in ôflevering fan 'e Amerikaanske realitytillefyzjesearje Dancing with the Stars.
Priveelibben
As har grutte foarbylden hat Boutella û.m. Fred Astaire en Daniel Day-Lewis neamd. Se wennet yn Los Angeles, en ûnderhâldt sûnt 2015 in relaasje mei de Ierske akteur Robert Sheehan.
George Benjamin
George Benjamin (Londen, 31 jannewaris 1960) is in Ingelsk komponist fan (moderne) klassike muzyk. Njonke dat is er ek dirigint, pianist en learaar. Hij wurdt beskôge as ien fan de wichtichste learlingen fan Olivier Messiaen, by wa't er yn de jierren 70 studearre oan it konservatoarium fan Parys, it Conservatoire national supérieur de musique.
Portegeeske namme
By-, rop- en flaainammen
Yn it Portegeesk wurde bynammen, ropnammen en flaainammen ornaris foarme troch ferlytsjende tuskenheaksels as -inh- (útspr.: [-iɳ-], likernôch: "-ynj-") en -it- (útspr.: [-it-], likernôch: "-yt-") yn 'e foarnammen yn te foegjen. Teresa wurdt dan bgl. Teresinha of Teresita, dat eins "lytse Teresa" betsjut. Krektsa wurdt Carlos omfoarme ta Carlinhos of Carlitos, Ana ta Aninha of Anita, en Lena, dat al in ferkoarting fan Elena is, ta Leninha of Lenita. Soms wurdt ek de efterheaksels -zinho of -zito (by manlju) en -zinha of -zita (by froulju) oan 'e namme tafoege. João wurdt bgl. Joãozinho of Joãozito ("lytse João") en Sofia wurdt Sofiazinha of Sofiazita ("lytse Sofia").
Foarnammen yn Brazylje
Yn Brazylje besteane (oars as yn Portegal) gjin wetlike beheinings oangeande de foarnammen dy't âldelju oan harren bern jaan meie, útsein dat sokke nammen gjin betsjutting hawwe meie dy't foar it bern fernederjend of misledigjend is. Brazyljanen dy't fier fan 'e grutte stêden ôf wenje, of dy't ta de legere maatskiplike klassen hearre, jouwe harren bern faak nije of ûngewoane foarnammen om't se miene dat sokke nammen in moderne of ûntwikkele klank hawwe. By sokke nammen kin it gean om it oaninoar heakjen of gearlûken fan 'e foarnammen fan beide âlden, of om bûtenlânske nammen (fral út it Ingelsk), of om nammen út 'e Klassike Aldheid (Socrates, Aristoteles, Caesar) of om bûtenlânske nammen wêrfan't de stavering oan 'e eigen smaak oanpast is (Maurren fan Maureen, Deivid fan David, Robisson fan Robinson).
De meast foarkommende famkesnammen wiene yn 2009 yn Brazylje: Maria, Ana, Júlia, Yasmin, Kauã, Vitória, Letícia, Beatriz en Mariana. De meast foarkommende jongesnammen wiene yn dyselde perioade: João, Gabriel, Pedro, Lucas, Mateus, Guilherme, Luís, Vítor en Gustavo.
Opbou en regels
Guon Portegeeske efternammen besteane út twa wurden (almeast sûnder keppelstreekje) sûnder dat it om gearstalde efternammen giet. Sokke nammen geane faak werom op toponimen, lykas Castelo Branco (letterlik: "Wyt Kastiel"), religieuze konsepten, lykas Espírito Santo ("Hillige Geast") of Santa Maria ("Hillige Marije"), of oare útdrukkings, lykas Corte Real (letterlik "Keninklik Hof"). Yn sokke gefallen kin nea ien fan 'e beide wurden dy't de namme foarmje, weilitten wurden. De skriuwer Camilo Castelo Branco kin bgl. nea Camilo Branco neamd wurdt. Sokke nammen telle as ien inkele efternamme, ek al besteane se út twa wurden.
Efternammen fan troude froulju
Yn Portegeesktalige kultueren is it tastien mar net ferplichte dat in troude frou de efternamme(n) fan har man oan har eigen namme taheakket efter har eigen lêste efternamme. It is sadwaande yn Portegal net ûngewoan dat in troude frou twa foarnammen en seis efternammen hat, twa fan memmekant, twa fan heitekant en twa fan har man. As guon fan dy efternammen út twa wurden besteane of gearstalde efternammen binne, kin in persoansnamme mear as tolve wurden omfetsje. In namme as Maria do Carmo Mão de Ferro e Cunha de Almeida Santa Rita Santos Abreu is hiel gongber foar in troude Portegeeske frou. Hjirby telle Mão de Ferro ("Izerhân") en Santa Rita (nei de hillige Rita fan Cascia) elts as ien efternamme. Yn it jûne foarbyld soene de nammen Santos en Abreu oernommen wêze fan 'e man fan dizze frou.
Bûtenlânske efternammen yn Portegal
Guon Portegeeske efternammen binne ôfkomstich fan bûtenlanners dy't har troch de iuwen hinne yn Portegal nei wenjen set hawwe. Sokke nammen komme faak al sa lang yn Portegal foar dat se amper noch as bûtenlânsk sjoen wurde. Foar it meastepart giet it hjirby om Spaanske nammen, lykas Toledo en Ávila (of Dávila, in ferbastering fan d'Ávila), dy't ferwize nei stêden yn Spanje. Oare gongbere nammen fan bûtenlânsk komôf komme bgl. út it Frânsk: Bettencourt of Bittencourt (fan Béthencourt), Goulart, Goulard of Gullar (fan Goulard, "fretter"), Fontenele of Fontenelle (fan Fontainelle, "lytse welle") of Rubim (fan Robin). Alencastro en Lencastre komme fan it Ingelske Lancaster; Drummond is de namme fan in Skotske clan; Werneck, Vernek of Berneque komt út it Dútsk, fan 'e Beierske stêd Werneck; en Doria en Cavalcanti komme út it Italjaansk. Der binne ek in stikmannich Portegeeske efternammen fan Flaamsk komôf, lykas Brum (fan Bruyn), Bulcão (fan Bulcamp), Dulmo (fan Van Olm) en Wanderley (fan Van der Ley).
Meast foarkommende efternammen
Hjirûnder de meast foarkommende efternammen yn Portegal en Brazylje yn 2013.
It tuskenheaksel de
Foarbylden fan efternammen binne de Sousa, da Silva, das Neves en dos Santos. It is yn it Portegeesk wizânsje dat sokke tuskenheaksels altyd mei in lytse letter skreaun wurde. In foarbyld fan in persoan mei sa'n namme is de eardere Brazyljaanske presidint Luís Inácio Lula da Silva, dy't trouwens bekendstiet as Lula om't Silva sa'n algemiene namme is. Nettsjinsteande dat wurdt syn namme yn ynhâldsopjeften alfabetisearre ûnder de S fan Silva. As inkeld de efternamme brûkt wurdt, moat yn sa'n gefal net oer ''dhr. da Silva sprutsen wurde, mar oer dhr. Silva''. It tuskenheaksel falt dan dus út 'e namme. Dêrop binne inkele útsûnderings, wêrfan't de bekendste de Angoleeske presidint José Eduardo dos Santos is, dy't sels yn Portegeesktalige media gauris omskreaun wurdt as presidente Dos Santos.
Alfabetisearring
As men in alfabetisearre list fan Portegeeske nammen opstelt, wurde dêrfoar ornaris de folsleine nammen brûkt. Soks komt benammen foar op skoalle en by oare foarmen fan ûnderwiis en yn offisjele dokuminten. De folsleine namme wurdt brûkt om't in net ûnoansjenlik diel fan 'e Portegezen en Brazyljanen yn it deistich ferkear in oare as de lêste efternamme brûkt, of in kombinaasje fan twa of mear efternammen. Om 'e juste efternammen te brûken, soe men dus eltsenien dêroer ûnderstean moatte en dy ynformaasje earne opslaan sadat it letter neisocht wurde kin. Folle makliker is dêrom om 'e folsleine namme te brûken. Om deselde reden wurdt dêrby ek alfabetisearre op 'e earste letter fan 'e earste foarnamme. In typyske list fan Portegeeske nammen soe dan wêze kinne: Yn ynhâldsopjeften, tillefoanboeken, bibliografyen, ensfh. wurdt lykwols de foarkar jûn oan it alfabetisearjen op 'e earste letter fan 'e lêste (gearstalde) efternamme, lykfol oft dat no de efternamme is dy't yn it deistich ferkear brûkt wurdt of net. Tuskenheaksels as de, da, dos en e wurde by dat alfabetisearjen (krekt as yn it Nederlânsk en Frysk) negearre. Dus immen dy't da Silva hjit, komt ûnder de S fan Silva te stean, en net ûnder de D fan da. As Portegezen of Brazyljanen opgeane yn kultueren dy't it weilitten fan tuskenheaksels net kinne, lykas dy fan 'e Angelsaksyske lannen, feroaret dat. Dan bliuwt it tuskenheaksel by it alfabetisearjen stean en wurdt it boppedat ek mei in haadletter skreaun. In goed foarbyld is de Amerikaanske skriuwer John Dos Passos, waans famylje fan Madeara kaam; dy stiet nammentlik bekend as Dos Passos en wurdt alfabetisearre ûnder de D, wylst er yn Portegal dos Passos hjitte soe en ûnder de P alfabetisearre wurden wie.
Ter Apelkanaal
Avebe
Yn 1964 fusearre de fabryk mei de ierdappelmoalfabriken Westerwolde út Veelerveen en Ter Apel en Omstreken út Ter Apel en waard de namme W.T.M. (Westerwolde, Ter Apel en Musselkanaal en Omstreken). Yn 1971 waard de fabryk dus in part fan it bedriuw Avebe.
Katedraal fan Talin
Beskriuwing
De katedraal stiet sintraal op it tsjerkhôf fan Talin en behearsket de skyline of de omjouwing. Op basis fan de styl wurdt oannommen dat de tsjerke yn de 7e iuw boud waard. It monumint stoartte troch de ierdskoddings fan 1840 en 1931 foar in part yn. Njonken de op in tolvehoekige tamboer steande sintrale koepel is ek it measte fan de westlike fleugel ferneatige. Yn 1947 waard der besocht om fierder ferfal op te kearen en yn de jierren 1972-1976 fûn foar in part in rekonstruksje plak. By opgravings yn dy tiid waarden in ienskippige basilyk en resten fan in paleis fûn.
Grutte Dobbe
De beide grutste stêden yn 'e Grutte Dobbe binne Salt Lake City yn it easten, en Reno yn it westen. It gokmekka Las Vegas falt krekt bûten it gebiet. Hoewol't it yn 'e Grutte Dobbe simmerdeis gleonhjit is, kin it der by 't winter nachts stjerrende kâld wêze. Sa is it yn Fallon, yn Nevada, yn july oerdeis trochinoar 33,4 °C, mar yn jannewaris nachts trochinoar –7,7 °C. De Grutte Dobbe stiet bekend om 'e drûchte, al moat dêrby oantekene wurde dat it westlike diel, dat yn it reinskaad fan 'e hege Sierra Nevada-bergen leit, minder delslach kriget as it eastlike diel.
Oars
Yn 'e Fryske sprektaal wurdt mei "de Grutte Dobbe" ek wol de Atlantyske Oseaan bedoeld. "Oer de grutte dobbe stekke" betsjut dan: "nei Amearika ferfarre".
Eugene (Oregon)
Skiednis
Eugene is ferneamd nei syn stifter, Eugene Franklin Skinner, dy't der yn 1846 de earste wente boude. De delsetting begûn as in hannelspost, en waard as sadanich troch de Amerikaanske autoriteiten registrearre yn 1850, doe't it noch bekendstie as Skinner's Mudhole. Yn 1853 waard it omneamd ta Eugene City, hoewol't it pas yn 1862 stedsrjochten krige. Yn 1889 liet men de tafoeging 'City' út 'e namme falle.
Muoike
In muoike is frou wa har broer of suster ien of mear bern hat. Sokke bern wurde muoikesizzers neamd. Fanút it eachpunt fan 'e muoikesizzer is in muoike de suster fan jins heit of mem. Dit is in foarm fan twaddegraads besibskip. In muoike dielt 25% fan har genetyske opmaak mei har muoikesizzer(s). It eigenskipswurd dat by 'muoike' heart, is muoikich of muoike-eftich. De manlike wjergader fan in muoike is in omke. In synonym foar muoike is tante, dat fan oarsprong in hollanistyske ynterferinsje wie, mar dat no yn it Frysk sa ynboargere is dat it yn it Frysk Hânwurdboek (út 2008) stiet, sij it mei in grutte H fan 'hollanisme' derby. 'Tante' komt trouwens út it Frânsk; it oarspronklike Nederlânske wurd wie moei, dat fan deselde woartel komt as it Fryske 'muoike', en dat nog foarkomt yn it bekende petemoei.
8e milennium
It 8e milennium of achtste milennium sil fan 1 jannewaris 7001 oant 31 desimber 8000 rinne.
Novospasski-kleaster
Museum
It Museum fan it Novospasski-kleaster waard iepene doe't it tweintich-jierrich jubileum fan de revival fan it kleaster fierd waard. It museum is ûnderbrocht yn de krypte ûnder de kleasterkatedraal. De offisjele iepening fûn plak op 19 augustus 2011. Mear dan hûndert foarwurpen oer de skiednis fan it kleaster wurde útstalt. In diel fan it museum is wijd oan grutfoarst Sergej Aleksandrovitsj Romanov, dy't dêr byset is yn de grêfkelder fan de Romanov-bojaren. Ek binne der persoanlike besittings fan de grutfoarst te sjen.
Oarehelte
In oarehelte of houlikspartner is in geslachtsneutrale oantsjutting foar immen mei wa't men it libben dielt en in houlik of in oarsoartige duorjende en ornaris eksklusive relaasje op it mêd fan leafde ûnderhâldt (lykas in registrearre partnerskip, in relaasje op basis fan in gearwenningskontrakt of as men oer de putheak troud is).
Flower Tucci
Flower Tucci, echte namme: Carole Molloy (Burbank (Kalifornje), 2 jannewaris 1981), is in Amerikaansk neakenmodel, stripper, pornografysk aktrise, pornoregisseur en radiopresintatrise fan mingd Iersk-Italjaansk-Spaansk-Sweedsk komôf, dy't yn it begjin fan har karriêre ek wol inkeld de namme Flower brûkt hat. Neffens har offisjele opjefte is se 1.68 m, mei in gewicht fan 57 kg en kupmaat 36B.
Ferrizenistsjerke (Vitebsk)
Weropbou
It duorre oant nei de fal fan it kommunisme dat der foar it earste echte plannen ûntwikkele waarden om it monumint wer op te bouwen. Oer de fraach oft de nije tsjerke in otterdokse of in katolike tsjerke wurde moast, folge lykwols noch in lang debat, dat by eintsjebslút einige yn it beslút dat it in otterdokse tsjerke waard, mar dat weropbou plakfine soe yn de styl sa't dy troch de uniaten yn 1772 boud wie. It iennige ferskil mei dy tsjerke is de lytse dakruter midden op it dak en de koepel yn de tsjerke, dy't allinne fan binnen te sjen is.
Cohen in het Fries
In Frysk Earbetoan Oan Leonard Cohen - Cohen In Het Fries is in muzykalbum dêr't in tal tige ferskillende Fryske muzikanten lietsjes sjonge fan de Kanadeeske sjonger/dichter/lietskriuwer Leonard Cohen, dy't oerset binne yn it Frysk. De útfierende artysten neame har De Partisanen.
De Meule van Wassens
Skiednis
Op de renovaasje fan 1980-1981 folge in tiidrek dat de mûne in soad wurke, it wie sels yn dy tiid de meast draaiende mûne fan Drinte, mar nei it ferstjerren fan de mounder kaam de mûne op 'e nij stil te stean. Op 1 april 2002 waard brân stifte. Tanksij de brânwar bleau de skea beheind, mar op 5 maaie 2004 waard de mûne ûnttakele.
Hegumen
De hegumen, hegumenos, igumen of ihumen (Russysk: игумен; Servysk: игуман of iguman; Gryksk: ἡγούμενος; Arabysk: القمص; Oekraynsk: ігумен; Roemeensk: egumen) is de titel foar it haad fan in kleaster fan de eastersk otterdokse-tsjerken of eastersk-katolike tsjerken. It wurd komt út it Gryksk (hēgoúmenos, ἡγούμενος) en betsjut: 'dejinge dy't de lieding hat'.
Petsjerkski Himelfeart-kleaster
Ierdferskowing
It kleaster hie sels in sikehûs en in opfang foar âlderen en earmen dy't harren net mear rêde koene. Dêrnjonken holp it kleaster ek by de ferdigening fan it lân troch jild, bôle en oare saken oan de tsaristyske troepen te jaan.
Skoanfamylje
Yn in protte kultueren hat men (faak wetlik fêstleine) plichten en/of ferantwurdlikheden foar leden fan 'e skoanfamylje oer, benammen as it giet om 'e skoanâlden. De stereotype skoanmem leit yn 'e Westerske maatskippij op in minne namme om't se in ferfelende seurpyt wêze soe dy't mei opsetsin besiket om it libben fan har skoansoan of -dochter soer te meitsjen. Der wurde sadwaande gauris grappen oer de skoanmem makke (de saneamde skoanmemmop), wêryn't òf foarbylden jûn wurde fan hoe't sy te wurk gean soe by it narjen fan 'e skoansoan of -dochter, òf de skoansoan of -dochter ôfweeft mei de skoanmem.
Herfoarme tsjerke fan Súdwâlde (Drinte)
Oargel
It oargel fan de herfoarme tsjerke waard yn 1902 boud troch Jan Doornbos út Grins en yn 1971 ferfongen troch in ynstrumint fan Hendriksen & Reitsma (Nunspeet). De oargelkas út 1902 bleau lykwols bewarre en sa'n 600 pipen fan it Doornbos-oargel waarden wer brûkt foar it nije ynstrumint. Hendriksen & Reitsma makke it oargel yn 2004 skjin, ferfong doe de Prestant 4' fan it twadde manuaal troch in Dulciaan en liet de oargelkas bestrike mei griene farve en foar it fykwurk in fergulde kleur. It oargel waard yn 2015 troch Henriksen & Reitsma mei fiif ekstra registers en in frij pedaal útwreide. It oargel hat no 20 registers ferdield oer twa manualen en pedaal.
Tipy
Neiere omskriuwing
It wurd "tipy" komt fia it Ingelsk út it Lakota, dêr't thípi (útspr.: ['tʰi:pi]) gewoan "wente" betsjut, fan it tiidwurd thí, "wenje".
Jachtfleanmasine
In protte jachtfleanmasinen hawwe sekundêre kapasiteiten njonken harren primêre fermogen om loftgefjochten oan te gean. Sa kinne de measte jachtfleanmasinen ek grûndoelen oanfalle mei harren boardkanonnen. Jachtbommesmiters binne ûntwurpen foar de dûbele rol fan jachtfleanmasine en bommesmiter. Oare soarten jachtfleanmasinen binne spesjaal ûntwurpen foar beskate ûnderdielen fan loftgefjochten, lykas ûnderskeppingsjagers, swiere jachtfleanmasinen en yndertiid nachtjagers.
Barabbas
De frijlitting fan Barrabas
Pilatus liet doe Barrabas frij en Jezus waard oerdroegen oan de soldaten, dy't Him giselen en letter oan it krús sloegen.
Blackveil
Ynhâld
De Spegelman stiet der by Karigan op oan dat sy ek in masker drage moat, en se mei kieze út in swartenien dêr't in grutte mar boasaardige macht oan klibbet, it masker fan in keninginne of in masker yn 'e kleuren fan it unifoarm fan 'e Griene Ruters. Karigan slacht se alle trije ôf en kiest it masker dat de Spegelman sels draacht. Dat amusearret him, dat hy lit har gean. As Karigan weromkomt yn Kastiel Argenthyne, wurdt de geast fan Laurelyn wei yn it neat, mar trochdat sy en Karigan yn it ferline it grutste part fan 'e Sliepers rêden hawwe, binne der no noch mar in stik as tsien út 'e beammen oan 'e râne fan 'e Slieperbosk, dy't Laurelyn net beskermje koe. Dêrmei hat Karigan dus har freonen de kâns jûn om it gefjocht te winnen, en mei feriene krêften weve se ôf mei de lêste boasaardige Sliepers. Neitiid fynt Karigan yn Kastiel Argenthyne in spegelmasker: in geskink fan 'e Spegelman. As se oan 'e binnenkant fan it masker yn 'e spegel sjocht, sjocht se alle triedden fan dieden en minskelibbens dy't alle mooglike takomsten foarmje. Se wit dat sy it masker nea opdwaan sil, om't se net mei de takomst opprutse wol.
Fisflieterdjip
It Fisflieterdjip (Nederlânsk en offisjeel: Visvlieterdiep, yndertiid Besheersdiep neamd) is in lyts kanaal yn de provinsje Grinslân. It wetter rint fan de Lauwers by it doarp Fisfliet del nei it Van Starkenborghkanaal. Tusken Fisfliet en it kanaal leit in spoarbrêge yn de line Ljouwert-Grins en de Sappentil fan de Westerhornerweg.
Dragons: Dawn of the Dragon Racers
Plot
Yn 'e folgjende dagen docht lykwols bliken dat Fiskepoat de iennichste Wytsing op it hiele eilân is, dy't útsjocht nei de boatrace. Hy en syn draak Fleisblok wurkje oan in nij drakeskip dêr't se de race mei winne sille. Underwilens besiket Hik it near te lizzen op fierdere wedstrydsjes skieppefangen fan syn freonen, om't alle enerzjy yn 'e tariedings foar de boatrace stutsen wurde moatte. Syn maten, en sels syn faam Astrid, slane syn oarders yn 'e wyn en geane de oare deis dochs wer oan it skieppefangen, wylst de oare Wytsingen út it doarp tasjogge en tsjininoar opmerke hoefolste spannender sa'n drakefleanderskompetysje is as de tradisjonele boatrace. As Hik harren letter yn 'e grutte seal tasprekt en waarm besiket te krijen foar de boatrace, berikt er alhiel neat.
De ûnbesliste drakerace liedt ûnder it Wytsingpublyk ta in oprop om in nije race, mar Hik wol dêr neat fan witte, om't de ôfspraak wie: ien drakerace en dan wer oer nei de boatrace. As Snotbongel lykwols seit dat Hik syn team dochs net ferslaan kin, wol Hik it tsjindiel bewize. Om't Astrid omreden fan har brutsen earm net mear meidwaan kin, giet Hik wer nei Fiskepoat ta om dy nochris te freegjen en doch mei. Fiskepoat hat dêr gjin belang by, mei't er krekt klear is mei it opkallefaterjen fan syn boat foar de boatrace. As hy en syn draak Fleisblok lykwols in proeffeart meitsje, rekket Fleisblok seesiik en begjint lava te koarjen, mei as gefolch dat de boat lek rekket en fuortendaliks sinkt. Dêrnei feroaret Fiskepoat fan gedachten oer de drakerace.
Entreprise (Kolham)
Skiednis
Rillegau nei de Twadde Wrâldkriich rekke de mûne bûten gebrûk. Nei in tiidrek fan stilstân en ferfal kocht de 'Slochter Mûnerstifting' de mûne yn 1972 oan. Tusken 1975 en 1978 folge in restauraasje en de mûne waard dêrnei troch frijwilligers yn bedriuw holden.
Zvartnots
Skiednis
Oant it begjin fan de 20e iuw lei de katedraal ûnder de grûn. Opgravings yn de jierren 1901-1907 leine it bouwurk tegearre mei it paleis fan de katolikos en tal fan reliëfs, kapitelen en pylders bleat. Oant op dit stuit is de earste laach fan de tsjerke hast folslein rekonstruearre. By de opgravings waard ûntdutsen dat Zvartnots op de resten fan gebouwen stie dy't werom gyngen op it regear fan kening Rusa II fan it keninkryk Urartû.
How to Train Your Dragon 2
How to Train Your Dragon 2, yn Nederlân útbrocht ûnder de titel Hoe Tem Je een Draak 2, is in Amerikaanske histoaryske fantasy-aventoerefilm út 2014 yn 'e foarm fan in kompjûteranimearre lange tekenfilm foar jongerein en de hiele famylje. De film stie ûnder rezjy fan Dean DeBlois, en de haadrollen waarden ynsprutsen troch Jay Baruchel en America Ferrera. De titel betsjut "Hoe'tst dyn Draak Beleare Moatst 2". It is it twadde diel fan 'e filmsearje How to Train Your Dragon, en folget as sadanich op How to Train Your Dragon út 2010.
How to Train Your Dragon 2 krige fan 'e filmkritisy oer it algemien tige positive resinsjes en wie ek yn 'e bioskopen bot kommersjeel súksesfol. De film waard nominearre foar de Oscar foar Bêste Lange Animaasjefilm en wûn de Golden Globe foar Bêste Lange Animaasjefilm, en noch seis Annie Awards dêropta. In trêde film yn deselde rige, mei as titel How to Train Your Dragon: The Hidden World, ferskynde yn 2019.
Plot
Neitiid is Toskeleas alhiel breinroer en daget er it ferbjusterbist út om 'e hearskippij oer de draken. It ferbjustere ferbjusterbist is reuseftige grut, mar ek loch en traach, en as Toskeleas him ferskate kearen in bel fjoer yn it gesicht spuit, ferliest er syn konsintraasje en ûntkomme de oare draken oan syn gryp. Foar de kar steld om ûnder de hearskippij fan it ferbjusterbist te libjen of ûnder dy fan Toskeleas, kieze se allegear foar it lêste. Dêrom begjinne se mei syn allen it ferbjusterbist oan te fallen. As in lêste massive bel fjoer fan Toskeleas ien fan 'e ûnbidige slachtosken fan it ferbjusterbist midstwa brekt, hat de grutte draak syn nocht en ferdwynt er mei Drago op syn rêch yn 'e see om út te piken. De Wytsingen en de draken fiere harren oerwinning. Hik wurdt de nije haadman fan Berk foar syn heit yn it plak, wylst Toskeleas no op it eilân oer de draken hearsket. Neitiid wurdt úteinset mei de reparaasjes oan it skeinde eilân, mar de bewenners fiele har no feilich yn 'e wittenskip dat harren draken eltse fijân de baas kinne.
Opbringst
How to Train Your Dragon 2 brocht yn 'e bioskopen yn 'e Feriene Steaten en Kanada $177,0 miljoen op, en yn alle oare lannen en territoaria $441,9 miljoen. Wrâldwiid kaam de opbringst dêrmei út op $618,9 miljoen. Ofset tsjin it budget fan $145 miljoen betsjut dat in winst fan $503,9 miljoen, hoewol't dêr de marketingkosten noch wol ôf moatte. Neffens it blêd Deadline Hollywood bedroech de skjinne winst fan How to Train Your Dragon 2 $107,3 miljoen.
Cumberland (rivier)
De Tennessee River ûntstiet út it gearfloeien fan trije boarnerivieren yn Harlan County, yn it súdeasten fan Kentucky, ticht by de grins mei Virginia. Dêrwei rint de rivier troch it suden fan Kentucky en it noarden fan Tennessee oant Nashville ta en bûcht werom nei it noarden, streamt troch west-Kentucky eardat er yn dy steat by it plak Smithland yn de Ohio útmûnet.
Go with Me (novelle)
Ynhâld
Neitiid slepe Lester en de wer by bewustwêzen kommen Nate Blackway syn holle en lichem it wâld yn, dêr't der mei in wike neat mear fan oer wêze sil, sa bewissiget Lester de oaren. Prêrjewolven, foksen, rôffûgels en oare wylde bisten sille it stoflik omskot gau genôch opromje. Lester, Nate en Lillian ferlitte it kamp en geane werom nei hûs. Lillian en Nate sette Lester by him thús ôf, wêrnei't se nei Lillian har hûs ta ride. Underwilens is de fonk tusken harren oersprongen; Lillian freget Nate om deryn te kommen, en Nate hat dêr gjin beswier tsjin.
Wesel (stêd)
Wesel is in stêd yn it Regierungsbezirk Düsseldorf yn de Dútske dielsteat Noardryn-Westfalen. De stêd is it bestjoerlike sintrum fan de kreis mei deselde namme en leit tusken it Ruhrgebiet en de Nederlânske grins. De kreis Wesel telt 60.230 ynwenners (31.12.2019).
Stedsyndieling
Wesel is te ferdielen yn fiif stedsdielen (Stadtteile), dy't wer fierder ûnder te ferdielen binne yn saneamde Ortsteile : thumb|250px| ''Alle plakken (ortsteile) fan Wesel
Kolonialisme
It kolonialisme (fan it Frânske colonialisme) is it fêstigjen fan koloanjes yn ien gebiet troch in steatkundige macht út in oar gebiet, en de dêropfolgjende hanthavening, útwreiding en eksploitaasje fan dy koloanje. Soks kaam histoarysk in protte foar, benammen yn it saneamde koloniale tiidrek, dat rûchwei fan 1450 oant 1970 rûn. As in lân in grut tal koloanjes hie (of inkele koloanjes dy't lykwols in tige grut oerflak besloegen), spriek men dêrby fan in koloniaal ryk. De term 'kolonialisme' wurdt ek wol brûkt om 'e unike relaasje oan te tsjutten tusken de koloniale macht en de koloanje en yn it ferlingde dêrfan tusken de kolonisten en/of oerheidsfunksjonarissen ôfkomstich út 'e koloniale macht en de lânseigen befolking fan 'e koloanje.
Seeslach
Troch de iuwen hinne binne it aard, it oansjen en de fermogens fan 'e skippen dy't oan seeslaggen dielnimme, drastysk feroare, fan 'e triremen út 'e Klassike Aldheid fia de galjoenen út 'e santjinde iuw en de slachskippen út 'e iere tweintichste iuw oant de dûkboaten en fleandekskippen fan tsjintwurdich. Nettsjinsteande dat binne de measte taktyske prinsipes fierhinne itselde bleaun. Men kin dan tinke oan it belang fan it útfieren fan maneuvers foarôfgeande oan 'e seeslach, om in sa geunstich mooglik útgongspunt foar jinsels te skeppen, en de winsklikheid om op in stuit de striid ôf te brekken as jins hiele float ferlern driget te gean.
Hamminkeln
Kleaster Marienthal
Op 7 juny 1256 wijde de biskop fan Müster it nije augustynske kleaster yn Brünen-Beylar yn. Troch de namme Marienthal rekke de âlde namme Beylar yn de rin fan de tiid yn ûnbrûk. Om't it wetter fan de Issel it lân drige oer te strûpen moast it kleaster yn de 14e iuw ferhûzje nei it tsjintwurdige plak, dat net sa fier ôf leit fan it âlde plak. Mei de besetting fan it Rynlân troch Napoleon waarden yn it ramt fan de sekularisaasje hast alle kleasters opheven. Ek de muontsen fan Marienthal waarden ferjage, wylst de measte kleastergebouwen ôfbrutsen waarden. De kleastertsjerke waard in parochytsjerke. Under lieding fan pastoar Augustinus Winkelmann waard Marienthal yn de jierren 1920-1930 in wichtich sintrum fan moderne sakrale keunst. Yn 1986 namen karmeliten de sielssoarch fan de parochy oer. Hja brochten wer monastyk libben nei it plak en stelden harren kleaster ûnder beskerming fan de sillige Titus Brandsma.
Bibliografy
In bibliografy is in titellist mei publikaasjes, tematysk (oardere op skriuwer, taalgebiet, ûnderwerp ensfh.) en ûnôfhinklik fan de oanwêzichheid fan de publikaasjes yn in bepaalde kolleksje. Dy publikaasjes yn in kolleksje wurde opnommen yn in katalogus. Bibliografyen wurde brûkt foar it sykjen fan literatuer (bygelyks boeken of tydskriftartikels) oer in ûnderwerp. Se wiist ûndersikers op publikaasjes, set har op it spoar en oriïntearret har by de ûnderwerpsferkenning.
Waldbronn
Yndieling
De gemeente bestiet sûnt 1972 troch gearfoeging fan de folgjende plakken (Ortsteile):
Jan Wijga
Libben en wurk
Wijga makket yn de folgjende jierren reklame-printwurk foar û.o. de ynternasjonale tentoanstelling 'De Suiker' (1931), de spoarweitentoanstelling 'De Trein 1839-1939' (1939), de Amstel- en  Oranjeboom-bierbrouwerijen, de Robinson-skuonfabriken, de Holland-Amerika Lijn, it Theebureau Koloniaal Instituut, Ford Nederlân en de  Philips-fabriken. Ek wurket hy as yllustrator fan boeken, û.o. 'Het Bruine Monster' fan Han Hollander.
August van Lierde
Libben en karriêre
Van Lierde waard yn 1890 berne yn Ninove, in stêd yn 'e Flaamske provinsje East-Flaanderen. Under de Earste Wrâldoarloch (1914-1918) wied er soldaat yn it Belgyske leger, doe't er foar de Dútske opmars flechtsje moast. Hy wiek út nei Nederlân, dat ûnder de Earste Wrâldoarloch neutraal wie en militêren fan alle stridende partijen dy't oer de grins kamen, ynternearre (d.w.s. finzen sette). It wie lykwols gjin kriichsfinzenskip, mar in hoflike beheining fan frije beweging. Van Lierde waard ynternearre yn Hurderwyk, yn Gelderlân, mar it stie him frij om hjir en dêr hinne te reizgjen om mei te dwaan oan wedstriden yn it keatsen, in sport dy't er yn in oare foarm yn syn heitelân ek beoefene hie.
When Hitler Stole Pink Rabbit
Ferfolchromans
When Hitler Stole Pink Rabbit is it earste diel fan 'e trilogy Out of the Hitler Time. It twadde diel is Bombs on Aunt Dainty, út 1975, dat oarspronklik publisearre waard ûnder de titel The Other Way Round. Dat boek giet oer it libben fan Anna en har famylje yn Londen ûnder de Twadde Wrâldoarloch. Anna moat leare om te gean mei de konstante eangst foar Dútske bombardeminten, wylst Max studearret oan 'e Universiteit fan Cambridge. De lêste sênes út it boek spylje op VE Day (7 maaie 1945), de dei fan 'e oerjefte fan nazy-Dútslân.
Numydje
Romeinske provinsje
thumb|Noard-Afrika ûnder Romeinsk bestjoer